
PARLAMENTUL ROMÂNIEI

CAMERA DEPUTAŢILOR
	 COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti  27. 05. 2010             

 P l - x 240/2010                  


AVIZ
asupra propunerii legislative privind stabilirea cadrului general de acordare a ajutoarelor pentru colectarea, procesarea, stocarea şi valorificarea laptelui sub forma produselor procesate
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind stabilirea cadrului general de acordare a ajutoarelor pentru colectarea, procesarea, stocarea şi valorificarea laptelui sub forma produselor procesat , trimisă cu adresa nr. Pl x 240 din 3 mai 2010 şi înregistrată cu nr. 31/389 din 5 mai 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este  Cameră Decizională. 
Senatul, în calitate de primă Cameră sesizată, a respins propunerea legislativă în şedinţa din 26 aprilie 2010.

Potrivit dispoziţiilor art.61 din Regulamentul Camerei Deputaţilor, republicat, Comisia a dezbătut propunerea legislativă  în şedinţa din  26 mai 2010.
Iniţiativa legislativă are ca obiect de reglementare crearea cadrului juridic general privind acordarea de facilităţi pentru stimularea activităţilor desfăşurate de formele asociative din domeniul procesării laptelui crud, în scopul creşterii volumului producţiei de materii procesate, garantarea veniturilor producătorilor de lapte, precum şi menţinerea şi crearea de noi locuri de muncă.
Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ nr. 1389 din 24.11.2009 şi punctul de vedere al Guvernului transmis cu adresa nr. 317 din 8 februarie 2010, prin care nu susţine iniţiativa legislativă.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a acestei iniţiative legislative, întrucât propunerile din iniţiativa legislativă determină influenţe financiare suplimentare asupra bugetului general consolidat şi este necesar ca, potrivit prevederilor art. 15 alin. (1) din Legea nr. 500/2002 privind finanţele publice, cu modificările ulterioare, Expunerea de motive a propunerii legislative să fie însoţită de fişa financiară în care să fie înscrise efectele financiare asupra bugetului general consolidat, precum şi mijloacele necesare pentru acoperirea minusului de venituri sau creşterea cheltuielilor.

În raport de obiectul şi conţinutul reglementării,  propunerea legislativă face parte din categoria legilor ordinare. 
            PREŞEDINTE,                        
                               SECRETAR,

              Daniel BUDA              



Gabriel ANDRONACHE
  Consilier, Iuliana Fuiorea

